
tavasz van ott, merre járt már. 


4. 


minden bokor újra éled — 
a földből a virágokat 


előhúzzák a tündérek. 
t tűz mindenhov 


virágo 
Virágot hint a friss szélbe, 


száll a színek zivatarja — 
s merre elmegy, a kopár föld 


megáll minden kicsi fánál — 
virágoktól tarka-barka. 


Április is segít nekik, 


Móka Miki, híres-nevezetes játéknagymes- 
ter, éppen a mókáit szemelgette: vajon me- 
lyikkel szórakoztassa a gyerekeket. Ekkor 
toppant elébe Hakapeszi Maki, a csalafinta 
kis majom, markában egy botocskával. 

— Mikikém! Akarsz-e mutatványt látni? 

— Milyen mutatványt, Makikám? 

— Ezzel a varázsvesszővel — suhogtatta 
Hakapeszi a botocskát — megmutatom, 
hogy ki a legjobb szívű a világon. 

— Ezzel a közönséges botocskával? — hi- 
tetlenkedett Miki. 

— Mondom, hogy varázsvessző! — jelen- 
tette ki erélyesen Hakapeszi. — Magától 
odahúz ahhoz, aki a legjobb szívű a világon. 

Miki felvonta a szemöldökét. 

— No, erre igazán kíváncsi vagyok. 

— Figyelj hát! — És Hakapeszi, magasra 


TÓTH ESZTER: 


A VARÁZSVESSZŐ 


emelve a botocskát, elkiáltotta, amit a cir- 
kuszi mutatványosok: , PRODUKCIÓÓÓ!" 
Aztán a következő mondókát szavalta: 

Hókuszpókusz, ákombákom, 

ki a legjobb a világon? 

Vezess, vessző! 

Nos, ki lesz ő? 

A mondóka elhangzása után a botocska 
Miki felé mutatott. Sőt, mintha odahúzta 
volna magával Hakapeszit, az addig lépege- 
tett, míg a bot vége egyszer csak megérin- 
tette Mikit. 

— Gratulálok, Mikikém! — lelkendezett 
Hakapeszi. — A varázsvessző hozzád veze- 
tett! Azt mutatta, hogy te vagy a legjobb 
a világon! 

— A legjobb? — Miki szerénykedve kö- 
hintett egyet-kettőt. — Megjegyzem, ma- 
gam is többször úgy éreztem... sejtet- 
tem... de mégiscsak más, hogy most már 
biztos: nekem van a legjobb szívem. . 

— Természetesen — bólintott Hakapeszi. 
en Úgy, hogy kérem is a csokoládét, Miki- 
kém 

— Miféle csokoládét, Makikám? 

— Minden csokoládédat. Utóvégre aki- 
nek a világon a legjobb szíve van, az minden 
csokiját odaadja, nem? 

— Persze, persze — motyogta zavartan 
Miki, és zsebeiből sorra rakosgatott Haka- 


peszi elé egy tábla krémcsokoládét, egy 
konyakos meggyet meg két szem zselét. 

— Ha több nincs, akkor folytatjuk a mu- 
tatványt — mondta Hakapeszi. — Figyelem, 
figyelem! Szenzációs a mutatvány! 

— Újra be akarod mutatni? — csodálko- 
zott Miki. 

— De még mennyire! — És Hakapeszi to- 
vább kiáltozott. — Figyelem, figyelem! A 
legújabb szenzáció: Hakapeszi Maki mutat- 
ványa! 

Meg is jelent a kiáltozásra egy hórihorgas 
fiatalember. 

— Jól hallottam, kérem? — kérdezte iz- 
gatottan a hórihorgas. — Itt látható vala- 
milyen szenzációs mutatvány? 

— ltt, bizony! — dicsekedett Hakapeszi, 
és a fiatalember orra elé dugta a botocskát. 
— Ez a varázsvessző megmutatja, hogy ki a 
legjobb szívű a világon. 

— Ez a pálcika? Ugyan! — fitymálta a dol- 
got Hórihorgas. 

Miki fölényesen mosolygott. 

— Hiába kételkedik, uram. Ez a pálcika 
valóban varázsvessző, és valóban megmu- 
tatja, hogy ki a legjobb szívű a világon. 

Hórihorgas gúnyosan nézett Mikire. 

— Művelt ember létére hogyan hihet el 
ilyen badarságot? Ez képtelenség! 

— Lássuk hát! — indítványozta Hakapeszi, 
aztán nyomban rázendített a mondókájára: 

Hókuszpókusz, ákombákom, 

ki a legeslegjobb a világon? 

Vezess, vessző! 

Nos, ki lesz ő? 

Miki büszkén kihúzta magát. Várta, hogy 
a varázsvessző ismét őrá fog mutatni. Ámde 
a botocska most a hórihorgas felé mutatott. 
Hakapeszi addig lépegetett, míg a bot vége 
egyszer csak megérintette Hórihorgast. 

— Gratulálok! — lelkendezett Hakapeszi. 
— A varázsvessző önhöz vezetett. Azt mu- 
tatta, hogy ön a legeslegjobb a világon. 

— Sejtettem — sütötte le a szemét sze- 
rénykedve Hórihorgas. — Mindig sejtet- 
tem... de mégiscsak más, hogy most már 
biztos: nekem van a legeslegjobb szívem. . . 

— Lehetetlen! — toppantott Miki dü- 
hösen. 

— Kétségbe vonja, amit a saját szemével 
látott? — méltatlankodott Hórihorgas. 

— Az előbb még egyenest énrám muta- 
tott! — mérgelődött Móka Miki egyre 


élénkebben. — Mernéd tagadni, Hakapeszi? 

Hakapeszi csillapítólag simogatta Mikit. 

— Eszemben sincs tagadni, Mikikém. A 
varázsvessző arra a kérdésemre vezetett hoz- 
zád, hogy ki a legjobb a világon. Másodjára 
viszont azt kérdeztem, hogy ki a legesleg- 
jobb. 

—. Úgy, úgy — örvendezett Hórihorgas. 
— Es erre a kérdésre vezetett a varázsvessző 
hozzám. Hiszen a legeslegjobb én vagyok. 
Világos? , 

— Az hát — bólintott Hakapeszi. — Ugy, 
hogy kérem is a csokoládét, uram. 

— Miféle csokoládét? — lepődött meg 
Hórihorgas. 

— Minden csokoládéját — magyarázta Ha- 
kapeszi. — Utóvégre akinek a világon a le- 
geslegjobb szíve van, az minden csokiját 
odaadja, nem? 

— Persze, persze — motyogta Hórihor- 
gas. — Tessék. — És zsebeiből sorra rakos- 
gatott Hakapeszi elé egy tábla mogyorós 
csokoládét, tíz deka drazsét meg egy szelet 
nápolyit. 

— Minden csokimat odaadtam — mond- 
ta, majd diadalmasan fordult Mikihez. — 
Vagyis valóban a legeslegjobb szívű vagyok 
a világon, ahogy a varázsvessző megmutatta, 

Miki gúnyosan legyintett. 

— Varázsvessző! Művelt ember hogyan 
hihet el ilyen badarságot? 

— Nem badarság, kérem! — tiltakozott 
Hórihorgas. — Engem mutatott legesleg- 
jobbnak, tehát igenis varázsvessző! 

— Tegyünk még egy próbát — indítvá- 


nyozta Miki. — Hiszen három a magyar igaz. 
ság. — Ezzel kivette Hakapeszi markából a 
botocskát, aztán rázendített a mondókára: 

Hókuszpókusz, ákombákom, 

ki a legeslegeslegjobb a világon? 

Vezess, vessző! 

Nos, ki lesz ő? 

Hórihorgas büszkén még hórihorgasabbrz 
húzta ki magát. Várta, hogy a varázsvesszé 
ismét őrá fog mutatni. Ámde a botocska 
most Hakapeszi felé mutatott, s a vége egy: 
szer csak megérintette Hakapeszit. 

— Gratulálok, Makikám! — lelkendezett 
Miki. — A varázsvessző csakugyan vezetett, 
Mégpedig hozzád, vagyis te vagy a legesle: 
geslegjobb a világon. 

— Nem én? — búsult el Hórihorgas. 

— Vigasztalódjék, uram — kérte Miki. — 

Látja, én is beletörődtem, hogy az ön jósága 
egy vleg"-gel hosszabb az enyémnél. Nyu- 
godjék hát ön is bele, hogy Hakapeszi jósága 
még egy ,leg"-gel hosszabb, mint az öné. 

— Bizony, bizony — dünnyögte szerény 
büszkeséggel Hakapeszi — a legeslegesleg- 
jobb én vagyok... mit tehetek?! 

— Megmondom — vágta rá Miki. — Add 
ide a csokoládét! 

— Miféle csokoládét? — riadozott Ha- 
kapeszi. 

— Ezeket ni — bökött Miki a Hakapeszi 
előtt sorakozó csokoládékra. — Hiszen aki- 
nek a világon a legeslegeslegjobb szíve van, 
az minden csokiját odaadja. 

—ÉEn nem adom! — kiáltotta harciasan 
Hakapeszi. 

— Ide kell adnod — állította határozottan 
Miki. — Hiszen mint legeslegeslegjobbhoz: 
hozzád vezetett a varázsvessző. 

— Varázsvessző! — legyintett gúnyosan 
Hakapeszi. — Művelt ember létedre hogyan 
hihetsz el ilyen badarságot, Mikikém? — 
S kikapva Miki kezéből a botocskát, mérge- 
sen hadonászott vele. — Ez egy közönséges 
botocska, és én arra kormányoztam, amerre 
akartam. Nem vetted észre? 

— Mikor nem énrám mutattál vele, már 
észrevettem, Makikám — mondta Miki. — 
. Éppen ezért ragadtam magamhoz a botocs- 

kát. Hogy bebizonyítsam: rászedtél vele 
bennünket. 

— Szélhámos majom! — ordított Hóri- 
horgas nagy felháborodással. — Vissza hát 
rögtön a csokit, amit kicsaltál a zsebünkből! 


— A mogyorós az enyém, nemde? A nápolyi 
is. . . A konyakos meggy a kedves Mikié. . . 

— Igen, köszönöm — tette zsebébe Miki 
a magáét. — A málnás krém szintén... De 
ha óhajtja: cserélhetünk. 

Miközben Hórihorgas és Miki udvariasan 
osztozkodtak, Hakapeszi keserves bőgésre 
fakadt: — Brühühű! Csak nekem nem jut 
egy szem csoki sem! Brühühű! 

— Ne sírj, Maki! Adok én két szemet is — 
dugta Miki a zseléket Hakapeszi szájába. 

— De Miki! — hökkent meg Hórihorgas. 
— Ön megbocsát annak, aki rútul becsapta? 

— Nem csaphatott volna be, ha nem va- 
gyok hiú — mosolygott Miki. 

Hórihorgas szégyenkezve hajtotta le a 
fejét. 

— Igaz. Az én hiúságomnak is tetszett, 


hogy azt mondta valaki: én vagyok a leges- 
legeslegjobb a világon. 

— No, ha a legjobbak nem vagyunk is, ne 
legyünk szívtelenek se — javasolta Miki. — 
Kínálja meg ön is Makit a csokoládéjából. 

— Szívesen — derült fel Hórihorgas, és 
a legnagyobb csokiját, a mogyorós táblát 
nyújtotta Hakapeszinek. — Parancsoljon, 
majom úr! Egy kis csemege ebéd utánra. 

— Ebéd utánra? — kacagott Hakapeszi, 
s gyorsan kihámozva papírjából a csokit, 
nyomban beleharapott. 

— Ön ebéd előtt is fogyaszt édességet? — 
ámuldozott Hórihorgas. 


— Bármely időpontban — hallatszott a 
kissé csámcsogó felelet. — Mert: 

Hakapeszi 

ha kap — eszi! 

B. RADÓ LILI: 


Regyeli a vonaton 


Megy a vonat, megy a vonat, 
zakatol. . . 

Kisbaba ül a vonatban 
valahol. 

Tejet iszik, nagy az üveg, 
jó teli! 

Ízlik is ám a babának 

ez a pompás reggeli! 


VVV 

OSVÁT ERZSÉBET: 


Daniésa papagáj 


Amikor Dani kisfiú volt, folyton-folyvást nya- 
fogott. Alig pitymallott, ő már felverte nyafo- 
gásával a ház népét: édesanyját, édesapját, 
nagymamáját, nagyapját, Juli nénjét, Mica ci- 
cát, Moszat kutyát, de még Kikerit, a kakasu- 
kat is megelőzte. Nyafogott Dani, ha éhes volt, 
nyafogott, ha jóllakott, ha álmos volt, ha sü- 
tött a nap, ha esett az eső. 

Nyafogott, nyafogott, nyafogott. 

Megunta ezt az örökös nyafogást Dani tréfás 
kedvű nagyapja, és kigondolt valamit. Éppen 
közeledett Dani negyedik születésnapja. Vett 
neki ajándékba egy tarka tollú papagájt kalit- 
kástul. Hű, de nagy volt Dani öröme! Égig 
érő! Egy álló napig abba is hagyta a nyafogást. 
Gyönyörködött kincsében, színes tollú mada- 
rában. De másnap, ahogy pirkadt, újra rá- 
zendített: 

— Brühü-hü, brühü-hü! 

Papagája csakhamar eltanulta tőle a nyafo- 
gást. Így aztán kettesben nyafogtak. Hej, de 
mérges lett Dani a madárra, amiért őt utá- 
nozta. 

Rákiáltott: 

— Ne nyafogj! 

A papagáj visszakiáltott: 

— Ne nyafogj! 

Ekkor Dani dühbe gurult, és még jobban rá- 
kiáltott: 

— Te nyafogsz, nem én! 

A papagáj visszakiáltotta: 

— Te nyafogsz, nem én! 

Olyan ricsaj támadt a szobában, hogy még 
az az egy betévedt kis légy is elmenekült. 

Dani már látni sem akarta a papagáját. 

Kinyitotta a kalitka ajtaját, és hess! kiröpí- 
tette a madarat az ablakon. 


— Menj, repülj, amerre a szemed lát — szólt, 
— Te, te nyafogó! 

A papagáj egy pillanatra az ablak rácsára 
ült, majd huss! elrepült az ég kékje, a fák 
zöldje felé. Örült a visszakapott szabadságnak, 

s ezentúl nem Dani nyafogása, hanem 
Kikeri kukurikúja ébresztette a ház népét. 


KISKUN FARKAS LÁSZLÓ: 
gvk e 
Mi volna, mi lenne? 


gyha hozzá kedve volna. k 
a a lenne ott nem lenne, 
ontina lenne Lenke, 
oroszlán csuszát enne, 
. kormos kandúr úszni menne, 
. hogyha hozzá kedve lenne. 
.. Ha a lenne ott nem volna, 
1a a volna ott nem lenne, 
oroszlánt enne a bolha, 
bolhába csípne Lenke. 


ohkbkS TUTAJ 


A tutaj az egyik legrégibb közlekedési esz- 
köz. Egyszerű, könnyen elkészíthető, de 
eléggé lassú. Nem kellett mást tenni, csak 
néhány szálfát egymáshoz erősíteni, máris 
készen állt. Aki gyorsabb mozgásra akarta 
bírni a tutaját, vitorlát szerelt rá, amelybe 
belekapaszkodhatott a szél. Te is kipróbál- 
hatod, mit jelent a vitorla! A mi tutajunk 
műanyag szívószálból készül. Vágj öt-hat 
szívószálat egyenként három egyenlő rész- 
re. Kérj meg egy felnőttet, hogy lyukassza 
át vastag tűvel a darabok mindkét felét, egy- 
forma távolságban a végüktől. Fűzz a lyukak- 
ba horgászdamilt vagy tű segítségével cér- 


nát, vékony fonalat; úgy húzd egymás mellé 
a részeket. A szál végére köss csomót. A kö- 
zépső szívószálra még egy lyuk kerüljön, 
ebbe tűzzük majd az árbocot. De előbb bo- 
csásd vízre a tutajodat (egy nagy tál is 
megfelel), fújj rá, és figyeld meg, hogyan 
mozog. Készíts vitorlát mintánk szerint szí- 
nes papírból, esetleg vékony rongyból vagy 
műanyag zacskódarabból — ez nem ázik át. 
Szúrj a közepébe egy fogpiszkálót, ez lesz 
az árboc, amelyet a középső szívószálba tű- 
zöl. Rá merőlegesen álljon a vitorlatartó rúd. 
(Ez is fogpiszkáló.) Fújj rá a vitorlára! Ugye 
mennyivel gyorsabban mozog a tutajod vi- 
torlával, mint anélkül? Barátaiddal, testvé- 
reiddel versenyt is rendezhettek. K. M. 


SÓTI KLÁRA rajzai 


A kóróésakismadár 


MAGYAR NÉPMESE 


Egyszer volt, hol nem volt, volt a világon 
egy kismadár. Ez a kismadár egyszer nagyon 


. megunta magát, rászállt egy kóróra. 


— Kis kóró, ringass engemet. 

— Nem ringatom biz én senki kismadarát! 

A kismadár megharagudott, elrepült on- 
nan. Amint ment, mendegélt, talált egy 
kecskét. 

— Kecske, rágd el a kórót! 

Kecske nem ment kóró rágni, kóró mégse 
ringatta a kismadarat. Megint ment, mende- 
gélt a kismadár, talált egy farkast. 

— Farkas, edd meg a kecskét! 

Farkas nem ment kecske enni, kecske nem 
ment kóró rágni, kóró mégse ringatta a kis- 
madarat. 


ELV Y 
HAM a 


Megint ment, mendegélt a kismadár, ta- 
lált egy falut. 

— Falu, kergesd el a farkast! 

Falu nem ment farkas kergetni, farkas nem 
ment kecske enni, kecske nem ment kóró 
rágni, kóró mégse ringatta a kismadarat. 

Megint ment, mendegélt a kismadár, talált 
egy tüzet. ; 

— Tűz égesd meg a falut! 

Tűz nem ment falu égetni, falu nem ment 


farkas kergetni, farkas nem ment kecske 
enni, kecske nem ment kóró rágni, kóró 
mégse ringatta a kismadarat. 

Megint ment, mendegélt a kismadár, ta- 
lált egy vizet. 

— Víz, oltsd el a tüzet! 

Víz nem ment tüzet oltani, tűz nem ment 
falu égetni, falu nem ment farkas kergetni, 
farkas nem ment kecske enni, kecske nem / 
ment kóró rágni, kóró mégse ringatta a kis- 
madarat, 


o ,Óó SZA 


Megint ment, mendegélt a kismadár, talál 
bikát. j 
5 Bika, idd fel a vizet! 

Bika nem ment vizet inni, víz nem ment 
tüzet oltani, tűz nem ment falu égetni, falu 
nem ment farkast kergetni, farkas nem ment 
kecske enni, kecske nem ment kóró rágni, 
kóró mégse ringatta a kismadarat. 

Megint ment, mendegélt a kismadár, ta- 
lált egy furkót. 

— Furkó, üsd agyon a bikát! 

Furkó nem ment bika ütni, bika nem ment 
. vizet inni, víz nem ment tüzet oltani, tűz 
. nem ment falut égetni, falu nem ment farkas 
kergetni, farkas nem ment kecske enni, 
kecske nem ment kóró rágni, kóró mégse 
ringatta a kismadarat. 

Megint ment, mendegélt a kismadár, ta- 
lált egy férget. 


— Féreg, fúrd ki a furkót! 

Féreg nem ment furkót fúrni, furkó nem 
ment bika ütni, bika nem ment vizet inni, 
víz nem ment tüzet oltani, tűz nem ment 
falu égetni, falu nem ment farkas kergetni, 
farkas nem ment kecske enni, kecske nem 
ment kóró rágni, kóró mégse ringatta a kis- 
madarat. 

Megint ment, mendegélt a kismadár, ta- 
lált egy kakast. 

— Kakas, kapd fel a férget! 

Szalad a kakas, kapja a férget; szalad a 
féreg, fúrja a furkót; szalad a furkó, üti a 
bikát; szalad a bika, issza a vizet; szalad a 
víz, oltja a tüzet; szalad a tűz, égeti a falut; 
szalad a falu, kergeti a farkast; szalad a far- 
kas, eszi a kecskét; szalad a kecske, rágja 
a kórót; a kóró bezzeg ringatta a kismadarat. 

Ha még akkor se ringatta volna, az én me- 
sém is tovább tartott volna. 

Kisebb? Nagyobb? Ugyanolyan? 


Hasonlítsd össze a két középső virágot! Mit 
gondolsz, nagyobb-e az egyik a másiknál? Ha 
igen, rajzold le színes ceruzával azt, amelyi- 
ket nagyobbnak látod. Ha egyformáknak talá- 
lod őket, rajzold le mind a kettőt! Rajzodat 
küldd el Dörmögő Dömötörnek! K. M. 


LT 


CZESLAW JANCZARSKI: 


FUTÓVERSENY 


Szürke a legnagyobb álomszuszék és a leg- 
lustább volt egész Nyúlországban. 

A kicsi nyuszik már kora reggel óta a lej- 
tőn játszottak, Szürke pedig még nagyokat 
nyújtózott a puha, pihés dunyha alatt. A já- 
ték után Szürke társainak roppant étvágya 
volt. A tízórai olyan gyorsan tűnt el a 
tányérjukról, mintha szél söpörte volna el. 
Nyúlanyukák boldogan nézték jóétvággyal 
falatozó csemetéiket. 

Szürke viszont csak délben ült az asztal- 
hoz. i 

— Mi ez, spenót? — nyafogott. — Utálom 
a spenótot. 

Szürke mamája aggódva tolta elé a ká- 
posztalevéllel teli tányért. 

— Ilyen sok? — fintorgott a kis nyuszi. 
Csipegetett egy keveset, aztán felállt az 
asztaltól. 

Egy szép téli reggelen Szürkét két barát- 
ja, Káposztás és Saláta látogatta meg. 

— Gyere hóembert csinálni — hívták. 

— Itthon is csinálhatok a pihés dunyhám- 
ból — ásított Szürke, a másik oldalára for- 
dult, és tovább aludt. 

Káposztás és Saláta otthagyta az álom- 
szuszékot. Már a kapuban voltak, amikor 
utánuk szaladt Szürke mamája. 

— Úgy szeretném, ha az én kis Szürkém 
is olyan lenne, mint a többi nyuszi — panasz- 
kodott. — Ha erős és egészséges lenne, ha 
reggel korán kelne, játszana, jó étvággyal 
enne. Segítsetek nekem, hogy megváltoz- 
tassuk Szürkét. 

A két jó barát büszkén kihúzta magát; 
örültek, hogy ilyen bizalommal van hoz- 
zájuk Szürke mamája. 

— Néni kérem, kitalálunk valamit — 
mondták egyszerre. 

Másnap hajnalban Szürke arra ébredt, 
hogy reszket a hidegtől. 

— Hol a dunyhám?! — kiáltott ijedten. 


Kinézett az ablakon. A dunyha a havon 
feküdt. Kiugrott az ágyból, és rohant a duny- 
hához; ámde az, még mielőtt Szürke felkapta 
volna, lábra kelt, futásnak eredt! Kergette 
Szürke, amíg bírta, de nem volt elég ereje 
kifulladt, lihegett. A dunyha meg árkon. 
bokron át elszaladt. Reszkető lábakkal kullo. 
gott haza Szürke. Ezen a napon korán ette 
meg a reggelit, és csodák csodája, három 
káposztalevél helyett kilencet kapott be. 

Estére a nyuszi dunyhája a régi helyén 
feküdt. 

De a következő reggelen megint elszö 


-kött. Kergethette a kis lustaság! És így ment 
ez mindennap: hajnalban megszökött a duny- 
ha, estére visszajött. 

. Eljött a tavasz. Szürke egyre gyorsabban 
futott, már-már sarkára lépett a dunyhának, 
s futás után egyre több káposztalevelet és 
spenótot evett. 

. Végül is az egyik reggelen Szürke utolérte 
a szökevény dunyhát. És ki bújt ki alóla? A 
két barátja: Káposztás és Saláta. 

. — Ó, hát ti húztátok le rólam a dunyhát? 
A ti lábaitokon szökött el minden reggel? 
. - Igen — vallották be a barátok —, de 


olvasta Szürke. 
Másnap korán ébredt. 

— Nem szökött el a dunyha — csodálko- 
zott egy pillanatig, aztán, hogy eszébe jutott 
"a közlemény, arra gondolt: — Elmegyek, 
megnézem a futóversenyt. 

A versenyzők rajthoz álltak. Eldördült a 
lövés, megkezdődött a futóverseny. De mi 
ez? Szürke, a kis nyuszi ott futott a többi 
versenyző között. És hogyan?! Villámgyor- 
san kapkodta lábait. Hamarosan az elsők kö- 
Zött futott. Aztán a futók, még a legjobbak 
. is, elmaradtak mögötte. 

. — Szürke elsőként futott célba. Ünnepel- 
. ték őt, éljenezték, a nevét kiáltozták. 


Káposztás és Saláta Szürkéhez szaladt. 
Gratuláltak győztes barátjuknak. A nap hőse 
hosszan és szeretettel ölelte meg nyuszi- 
barátait. 

— Már régen jó futó lehettem volna — 
mondta —, de tudjátok, mi akadályozott 
ebben? 

— Mi? — kérdezték csodálkozva a nyu- 
szik. 

— A pihés dunyhám — mondta Szürke, 
aztán nevetve azt kérdezte barátaitól: 

— És tudjátok, kinek köszönhetem, hogy 
már nem vagyok álomszuszék és Nyúlország 
leglustábbja, hanem jó futó? 

— Alighanem szintén a pihés dunyhádnak 
— nevettek Szürke barátai, Káposztás, no 
meg Saláta. 

Fordította: BÁBA GABR 

. Séta a falon 


— Feküdj : a "földre mezítláb, szem- 
. közt a fallal vagy az ajtóval. (Ha 
kerüld el inkább!) 

falon felfelé kis lépések-iz 
Fr rzsedet is vidd egyre kö- 
hoz, és egyre feljebb. 


lnyk az ajtó, ! 


már csupán a válladon tá- 
sz ajattel . hátra a lábadat 


DEMETER NÖ ZTA 


LULLLE 
ELÁLL ÁLÁLÉÁVA 


Zászló 


Fordulj a jobb oldaladdal az ajtó felé, állj 
egészen közel hozzá. Feszítsd neki a jobb 
lábfejed külső szélét, és kapaszkodj jobb 
kézzel a kilincsbe. A bal lábadat és bal karo- 
dat nyújtsd ki oldalra, mintha húzná valaki, 
és távolodj el a törzseddel (de csak azzal!) 
az ajtótól. Már csak lengsz, mint a zászló! 
Akkor lesz a legszebb a zászló, ha egyenes 
a hátad, és nyújtott a lábad! Most a másik 
kezeddel fogd a kilincset, a másik irányba 
nézzen a zászló. Legjobb az ajtót kulcsra 
zárni, nehogy váratlanul kinyíljon. 


SZÁVAY EDIT rajzai 
1 NR EB HEG E I I (E I EG (BB IR UE EA IE EEG OKA KG UE KEN IE 1 E EE E EZ HR E EE 1 EZ HŐ B NH EBENNEEMNEE BEA [NT TTTTT] BEZNENEBEBBNNMI 


Játsszunk 
most együtt! 


Kedves Szülők, Nagyszülők, 
Kedves Felnőttek ! 


Játsszunk, foglalkozzunk most ismét a ! 
vakkal, amelyek nyelvünk alkotóelemei, 
tőkockái. 

A kisgyerek élete első éveiben megtanul 
szélni, elsajátítja azokat a szavakat, amelye 
szüksége van óhajainak, kívánságainak kif 
zéséhez. Később már gondolatait, érzései 
közölni akarja környezetével. 
éves korukban a gyermekek választékos 
beszédet igényelnek. Ízlelgetik az eddig ig 
retlen szavakat és kifejezéseket, hamar 
tanulják és használják is, mintegy büszkélk 
ve újonnan szerzett kincsükkel. Vegye ég 
ezt a szülő, és dicsérje meg a gyereket: I 
csak, milyen okosan, szépen mondtad! 

Beszélgessünk most a szavakról, hogy szi 
ben, másképpen is tudjuk mondani a hason 
vagy ugyanazt. 

Űj pulóvert vásárolt édesanya; a gyerek d! 


Három- 


n eldicsekszik vele apjának. Kérdezzék meg 
milyen színű a pulóver? Mondjuk: piros 
- másképpen: vörös. Milyen piros? Mint a ró- 
"sa? Mint a tűz? Vagy világosabb, talán rózsa- 
színű? A pirosat nevezhetjük rőtnek, bíbor- 
zínűnek, égővörösnek is, az árnyalatától füg- 
ően. Elmondhatja a gyerek, hogy mennyi min- 
lent ismer, ami piros színű. Piros a cseresznye, 
2: , alma héja, az eper, a paradicsom, és a vér- 
1a ancs belseje; piros lehet a sapkája, labdája; 
vörös lehet a naplemente, néha a kukoricacső 
s, szép élénk piros a muskátli és még sok más 


irá ; a pöttyös bögre, a paradicsompaprika, 
a cékla, piros a vér is, piros a torka annak, aki 
orokgyulladástól beteg. Van, akinek a haja 
örös, vörös a rozsda, vörös ősszel a falevél. 
e piros a közlekedési lámpa is — akkor nem 
abad átmenni. Ennyi minden — és még ennél 
kkal több — piros vagy vörös színű, és 
-mind másképpen piros. 

Ezen a délutánon lerajzolhatja a gyerek az 
on látható piros tárgyakat, és nevezze 
eg hogy melyik milyen piros: piros, mint 
ró Zsa, eperszínű, rozsdaszínű, narancsszínű, 
rös, mint a tűz vagy a rozsda. 


A következő alkalommal keressenek egy 
másik szót, fogalmat, amelyről beszélgethet- 
nek. Például hányféleképpen fejezhetjük ki jó- 
kedvünket! Van úgy, hogy csak mosolygunk. 
De somolyoghatunk is, nevethetünk, önfeled- 
ten kacaghatunk; a gyerekek gyakran vihog- 
nak, vihorásznak, máskor vidámak, hahotáz- 
nak, hangosan röhögnek, néha csak derülnek 
valamin. Egyes vidékeken bazsalyognak — ott 
úgy nevezik a mosolygást. Különbözőképpen 
fejezhetjük ki rosszkedvünket is: lehet valaki 
bánatos, szomorú, bús, levert, sírhat, zokog- 


hat: de ha csak épphogy rossz hangulatban van, 
akkor szomorkás, mélabús, kedvetlen, nyűgös 
— és ez mind egy kicsit mást jelent. Használjuk 
váltogatva ezeket a kifejezéseket például ak- 
kor, ha a gyerek és a felnőtt óvodai, iskolai, 
otthoni vagy akár munkahelyi élményekről 
beszélget egymással. 

Amikor valaki elmegy valahová, ha sietnie 
kell: futhat, szaladhat, szedheti a lábát, rohan- 
hat, mehet igyekezve, gyorsan, gyakran lót- 
fut; de ha ráér, nem sietős a dolga, akkor csak 
járkál, lépeget, jön-megy, ballag, bandukol, sé- 
tál, jár-kél, megy-mendegél, mint a szegény- 


legény vagy a legkisebb királyfi a mesében. 


Ha a szülő azt szeretné, hogy gyermeke szé- 
pen, választékosabban beszéljen, mutasson pél- 
dát! Keresse meg mindig a legmegfelelőbb 
szavakat, és hívja fel a gyerek figyelmét az 
érdekes, szép kifejezésekre. Alkalom adódhat 
erre őszi kirándulásokon a rőt erdőben, hét- 
köznap hazajövet, amikor vörös a lemenő nap 
— vagy bíborszínű, esetleg tűzpiros. Legyen tü- 
relme a felnőttnek — bármilyen nehéz is né- 
ha — erre is kihasználni a gyerekkel együtt töl- 
tött időt; otthon, az utcán, óvodába menet, 


hazafelé jövet kirakatnézés közben, a játszó- 
téren, ahol sáros vagy lucskos lett a cipő, a 
piacon vagy a gyümölcsárusnál, séta közben, 
öltözésnél, bármikor. Reggel induláskor mond- 
hatják, hogy ma hideg lesz, de azt is, hogy hű- 
vös az idő. Ha sietnek, sürgethetik a gyereket 
azzal, hogy menjünk gyorsabban, vagy így: 
szaporábban szedd a lábad. 

Csak néhány példán mutattuk be: milyen 
színesen fejezheti ki magát az, aki sok szót 
ismer, akit gyermekkorában sokra megtaníta- 
nak, és milyen gazdag választékát nyújtja édes 
anyanyelvünk annak, aki él is vele. R. K. 

GYÁRFÁS ENDRE: 


DÖRMÖGŐÉK TORNÁZNA 


— Ki a legjobb tornatanár? 
— kérdi testvéröccsét Berci. 
— Ki lehet az? 

" — Hát a Tavasz! 
Tanítását máris kezdi: 
rigóhangon füttyent nagyot, 
s felpattannak mind a rügyek, 
növendékfák hajladoznak, 
míg a friss szél körbeüget. 
Kövek hátán patak szökdel, 
futkározik ürge, cickány, 
kökénybokor ágat terpeszt, 
mókus, pele bukfencet hány. 
Gyerünk mi is! Füttyszavára 
nyújtózzunk, és másszunk fára! 


PLAY RV 


§ 


Lelkesedik Marci medve. 
— Tudod mit? — szól. 
— Álljunk fejre! 


Nem kell kétszer mondania. 
Gyürkőznek és — uramfia! — 
tótágast áll a világ: 

lefelé nő a virág, 

felpotyog a fűzfabarka, 

felhőt ér a bocsok sarka. 

— Lent a tölgyfa koronája, 
fent a törzse, gyökere! 
Látod-e? 


— Lenézek a hegy csúcsára, 
felnézek a völgy fele. 

— Lábam alatt fecske röpül. 

— Gyík siklik a fejem körül. 
Most meg itt az eső, tessék! 

De nem hullnak vízcseppecskék; 
zsebeinkből záporoz 

radír, cerka, makk, toboz. 

— Lent az égbolt: benne csillog 
sok bogár . . . vagy inkább csillag? 


SÓTI KLÁRA 


MEKA 
ugar ar 


Berci kuncog: — Juj, a nap , § 
csiklandja a talpamat. 

— Fél bukfenc. . . és látod: máris 

helyre fordul a világ is. 


Szól a Tavasz: — Jól van, srácok, 9 
tetszett nekem a tornátok. 

Tetézem a dicséretet; 

jutalmatok: fény és meleg. 


/ 


F. GYŐRFFY ANNA rajza 


VAU, VAU... 


Ezen a kiállításon a legszebb kutyák adtak találkozót egymásnak. Itt látod a díjnyerteseket; 
mindegyik másféle fajta. Ismered a nevüket? Lefényképeztük őket, de sajnos nem sikerül- 
tek elég jól a képek. Csak a kutyák árnyéka látszik rajtuk. Vajon melyik kutyához melyik 
kép tartozik? Vágd le az oldal széléről az árnyékokat, keresd meg a párjukat, aztán ragaszd 
az árnyékokat egy papírlapra. A rejtvény megfejtéseképpen ugyanúgy helyezd el őket a pa- 
píron, ahogyan a kiállításon (a színes képeken) láthatók. Munkádat küldd el a Dörmögő 


Dömötörnek! K.M. 


